شمس بدران

شمس بدران كان وزير الحربيه فى عهد جمال عبد الناصر و كان عايش فى لندن بعد ما طلع من مصر.

 سيرته الذاتيه 
اتولد بدران فى الجيزه سنة 1929 و اتخرج من الكليه الحربيه سنة 1948 بعد 6 شهور بس من دخوله عشان يشارك فى حرب 48 و كان من ضمن القوات اللى اتحصرت فى الفالوجا.

و بعد يوليه سنة 1952 اخد مناصب كتير لحد ما بقى مدير مكتب عبد الحكيم عامر النايب الالولانى بتاع عبد الناصر.

اتعرف بقربه من الرئيس جمال عبد الناصر و اختاره ناصر وزير للحربيه سنة 1966 رغم ان ما عندوش اى خبره فى العسكريه.
 هزيمه 67 
شمس بدران واحد من المسئولين عن هزيمه الجيش المصرى فى حرب يونيه 1967 و استقال بعدها بكام يوم مع عبد الحكيم عامر.

 تعذيب المعتقلين 
اشتهر بتعذيب المعتقلين عشان ياخد الاعترافات زى ما ورد فى مذكرات زينب الغزالى و كان اهم رجالته اللوا حمزه البسيونى و صفوت الروبى و غيرهم.

 سجنه 
بعد هزيمة 67 اتحاكم اتحكم عليه بالسجن هوه و صلاح نصر و عباس رضوان ب 25 سنه سجن كمان اتحاكم بتهمه تعذيب المعتقلين و اتحكم عليه بالسجن 30 سنه و افرج عنه السادات بمناسبة انتصار اكتوبر.

 مذكرات شمس بدران 
مذكرات شمس بدران https://le-calligraphe.com/book/26085

 موته 
مات يوم 28 نوفمبر 2020 فى لندن.

 لينكات برانيه 

 مصادر 

تصنيف:مواليد 1929
تصنيف:عسكريين مصريين
تصنيف:ظباط احرار
تصنيف:وزراء دفاع مصريين
تصنيف:مصريين عاشو فى المملكه المتحده
تصنيف:غاسلين اموال
تصنيف:تجار سلاح
تصنيف:جيزاويه
تصنيف:وفيات 2020